Margarien een molekule verwyder van plastiek?
JY LEES NOU Margarien een molekule verwyder van plastiek?
Is glutenvry gesonder?
Gewilde dieet-rate en tendense word soms soveel keer in die kuberruim herhaal, dit word later as evangelie aanvaar. Lydia van der Merwe skei die kaf van die koring.
Dis nie duidelik waar die mite vandaan kom nie, dalk die ewigdurende margarien-versus-botter-debat. Die “ou” proses waarvolgens margarien vervaardig is (hidrogenasie), was vergelykbaar met die vervaardiging van plastiek en het transvette tot gevolg gehad, volgens Mariza. Dis baie sleg vir jou hart. Deesdae word ’n ander proses (interesterifikasie) meestal gebruik, wat nie tot transvette lei nie. Daar is egter min navorsing gedoen oor ander moontlike nadelige gevolge, soos insulienweerstandigheid.
Botter, of margarien? Wat jy kies, is jou keuse, mits dit deel van ’n gebalanseerde dieet is, sê sy. Maar oppas, alle margarien is nie dieselfde nie. Die “harde” margarien wat jy koop as jy nie die duurder, sagte smere kan bekostig nie, het dikwels net so veel versadigde vet as botter. Juis dié versadigde vet speel by baie mense ’n rol in die ontwikkeling van hartsiektes, insulienweerstandigheid en inflammasie.
Navorsing wys, ja, die sg. “goeie” margarien kan jou cholesterol help verlaag. Dis meestal die soorte waarby aktiewe plantbestanddele (sterole) gevoeg is. Dis die sterole wat jou cholesterol verlaag, nie margarien as sodanig nie. Jy moet baie margarien eet, 25 g per dag, vir die beskermende effek daarvan. (’n Groot hap uit jou daaglikse vetvoorraad.) En selfs by die “goeie” margarien is die balans tussen die omega 3- en omega 6-vetsure dikwels versteur. Dit hel na omega 6-vette toe oor. Margarien bevat ook preserveermiddels, deesdae ’n belangrike gesondheidskwessie, sê Mariza.